Številka: 410-7/2019

Datum: 9. 4. 2019

**MESTNI SVET**

**MESTNE OBČINE PTUJ**

|  |  |
| --- | --- |
| **ZADEVA:** | Predlog za obravnavo na 5. redni seji Mestnega sveta Mestne občine Ptuj |
|  |  |
| **NASLOV:** | Predlog Sklepa o potrditvi Investicijskega programa (IP) »Ureditev površin za pešce in kolesarje na Gregorčičevem drevoredu« |
|  |  |
| **PRIPRAVIL:** | Oddelek za gospodarske dejavnosti  Tina Zamuda, višja svetovalka |
|  |  |
| **PRAVNA**  **PODLAGA:** | 23. člena Statuta Mestne občine Ptuj (Uradni vestnik Mestne občine Ptuj, št. 9/07) in 76. člena Poslovnika Mestnega sveta Mestne občine Ptuj (Uradni vestnik Mestne občine Ptuj, št. 12/07, 1/09, 2/14, 7/15 in 9/17) |
|  |  |
| **POROČEVALEC:** | Andrej Trunk, vodja Oddelka za gospodarske dejavnosti  Tina Zamuda, višja svetovalka, Oddelek za gospodarske dejavnosti |
|  |  |
| **PRISTOJNO**  **DELOVNO TELO:** | Odbor za finance, Odbor za gospodarstvo, Odbor za okolje in prostor in gospodarsko infrastrukturo |
|  |  |
| **PREDLOG SKLEPA:** | Mestni svet Mestne občine Ptuj sprejme predlog Sklepa o potrditvi Investicijskega programa (IP) »Ureditev površin za pešce in kolesarje na Gregorčičevem drevoredu«. |

**Nuška GAJŠEK,**

**županja Mestne občine Ptuj**

Priloge:

* predlog sklepa z obrazložitvijo
* Investicijski program (IP) »Ureditev površin za pešce in kolesarje na Gregorčičevem drevoredu«

PREDLOG

april 2019

Na podlagi 13. in 20. člena Uredbe o enotni metodologiji za pripravo in obravnavo investicijske dokumentacije na področju javnih financ (Uradni list RS, št. 60/06, 54/10 in 27/16) in 12. člena Statuta Mestne občine Ptuj (Uradni vestnik Mestne občine Ptuj, št. 9/07) je Mestni svet Mestne občine Ptuj na \_\_\_ seji, dne \_\_\_\_\_\_\_\_\_\_\_, sprejel naslednji

**Sklep**

**o POTRDITVI INVESTICIJSKEGA PROGRAMA (IP) »Ureditev površin za pešce in kolesarje na Gregorčičevem drevoredu«**

**1.**

Mestni svet Mestne občine Ptuj potrjuje Investicijski program (IP) »Ureditev površin za pešce in kolesarje na Gregorčičevem drevoredu«.

**2.**

Finančna sredstva za izvedbo projekta bo Mestna občina Ptuj zagotovila iz Kohezijskega sklada, Ministrstva za infrastrukturo in proračuna Mestne občine Ptuj.

**3.**

Ta sklep začne veljati z dnem sprejema na Mestnem svetu Mestne občine Ptuj.

Številka: 410-7/2019

Datum:

**Obrazložitev:**

Mestna občina Ptuj se je s projektom Ureditev površin za pešce in kolesarje na Gregorčičevem drevoredu prijavila v letu 2018 na 1. Javno povabilo k predložitvi vlog za sofinanciranje operacij trajnostne mobilnosti z mehanizmom CTN (sofinanciranje s sredstvi kohezijskega sklada) v okviru »Operativnega programa Evropske kohezijske politike za obdobje 2014-2020«, 4. prednostne osi »Trajnostna raba in proizvodnja energije ter pametna omrežja«, tematskega cilja 4 »Podpora prehodu na nizkoogljično gospodarstvo v vseh sektorjih«, Prednostne naložbe 4.4 »Spodbujanje nizkoogljičnih strategij za vse vrste območij, zlasti za urbana območja, vključno s spodbujanjem trajnostne multimodalne urbane mobilnosti in ustreznimi omilitvenimi ukrepi«. ZMOS kot posredniški organ je s Sklepom skupščine št. 303-4/2018-21, z dne 7. 9. 2018 potrdil projekt, zato investitorka Mestna občina Ptuj nadaljuje s prijavo na 2. fazo prijave neposredne potrditve operacij pri posredniškemu organu Ministrstvo za infrastrukturo, za kar pa potrebuje potrjen investicijski program. Rok za oddajo projekta na 2. fazo je 26. 6. 2019.

Namen predmetne investicije je zagotavljanje večje prometne varnosti peščev in kolesarjev, zmanjševanje negativnih vplivov motornega prometa na okolje, vzpodbujanje trajnostne mobilnosti in uporabe koles za vsakodnevna opravila, kot alternative avtomobilskim prevozom.

**Operativni cilji investicije so:**

* Ureditev obojestranskih pločnikov s kolesarskim pasom z navezavo na Osojnikovo cesto na eni strani in na Potrčevo cesto na drugi strani v dolžini 193,33 m.
* Rekonstrukcija ceste v dolžini 193,33 m.
* Ureditev javne razsvetljave.
* Zamenjava vseh obstoječih komunalnih vodov oziroma obnovitev komunalne infrastrukture.
* Namestitev urbane opreme in zasaditev.

Vrednost investicijskega projekta oz. višina investicijskih stroškov z DDV znaša po stalnih cenah 576.911,81 EUR in po tekočih cenah 584.904,81 EUR. V skladu s smernicami: Kolesarjem prijazna infrastruktura – Smernice za umeščanje kolesarske infrastrukture v urbanih območjih ter Infrastruktura za pešce – Splošne usmeritve, znaša višina upravičenih stroškov 340.108,04 EUR ter višina neupravičenih stroškov 244.796,77 EUR.

Viri financiranja

|  |  |  |  |  |  |
| --- | --- | --- | --- | --- | --- |
| **VIRI FINANCIRANJA** | **2018** | **2019** | **2020** | **Skupaj** | **Delež v %** |
| **Mestna občina Ptuj** | 23.790,00 | 132.437,52 | 139.585,45 | 295.812,97 | 50,57 |
| **Kohezijski sklad** | 0,00 | 0,00 | 245.728,06 | 245.728,06 | 42,01 |
| **Ministrstvo za infrastrukturo** | 0,00 | 0,00 | 43.363,78 | 43.363,78 | 7,41 |
| **SKUPAJ** | 23.790,00 | 132.437,52 | 428.677,29 | 584.904,81 | 100,00 |

Mestna občina Ptuj bo pridobila nepovratna sredstva EU iz mehanizma CTN PN 4.4., in sicer 85% upravičenih stroškov investicije (od tega 85% Kohezijski sklad ter 15% udeležba Ministrstva za infrastrukturo). Preostale stroške (15% upravičenih stroškov, DDV in neupravičene stroške) bo zagotovila Mestna občina Ptuj iz proračuna. V Načrtu razvojnih programov je investicija na postavki 6580 Ureditev površin za pešce in kolesarje na Gregorčičevem drevoredu in bo usklajena, z vlogo za neposredno potrditev operacije, z rebalansom proračuna 2019.

Mestnemu svetu Mestne občine Ptuj predlagam, da predloženi dokument obravnava in sprejme predlagani sklep.

Pripravila: **Nuška GAJŠEK,**

Tina Zamuda **županja Mestne občine Ptuj**